b'\n_START_ARTICLE_\nRokavice z obte\xc5\xbeenimi \xc4\x8dlenki\n_START_SECTION_\nUporaba\n_START_PARAGRAPH_\nNamen teh rokavic je tako obrambne in napadalne narave. Pri napadu metalni prah doda maso in torej kineti\xc4\x8dno energijo udarcu s pestjo. Te\xc5\xbea se prenese v udarec podobno kot pri udarcu s kijem, torej vna\xc5\xa1a v udarec s pestjo razdiralno silo, ki povzro\xc4\x8di nokaut. To je v nasprotje, kot pri udarcu z boksarjem, ko se sila udarca skoncentrira na majhno podro\xc4\x8dje in tako povzro\xc4\x8di po\xc5\xa1kodbo tkiva. Primarna funkcija teh rokavic pa je za\xc5\xa1\xc4\x8dita pred po\xc5\xa1kodbo. Obi\xc4\x8dajno lahko udarec z golo pestjo roko bole\xc4\x8de po\xc5\xa1koduje ali pa v primeru udarca v predel ust privede do infekcije, preneseno z nasprotnikovih zob. Sloj kovinskega prahu pa roko za\xc5\xa1\xc4\x8diti pred po\xc5\xa1kodbami in je hkrati dovolj fleksibilen, da se lahko rokavica upogiba. S pravilno izvr\xc5\xa1enim udarcem lahko uporabnik brez po\xc5\xa1kodbe udari skozi steklo ali celo beton. Rokavica \xc5\xa1\xc4\x8diti roko tudi pred zadanimi udarci, tako omogo\xc4\x8di uporabniku da lahko blokira udarce, zadane s topimi predmeti, kot so npr. palice in kiji. To je tudi pomembno, \xc4\x8de ho\xc4\x8de uporabnik obdr\xc5\xbeati prijem, ki se ga sku\xc5\xa1a nasprotnik re\xc5\xa1iti z udarci po roki. Nekateri vzorci vklju\xc4\x8dujejo tudi kevlar, ki slu\xc5\xbei kot protivrezna za\xc5\xa1\xc4\x8dita.\n_START_SECTION_\nLegalnost\n_START_PARAGRAPH_\nZa razliko od boksarja so obte\xc5\xbeene rokavice na ve\xc4\x8dini podro\xc4\x8djih zakonite, saj se jih zaradi obrambne narave \xc5\xa1teje za manj smrtonosno oro\xc5\xbeje. V nekaterih juristikcijah so lahko omejene po splo\xc5\xa1nej\xc5\xa1ih zakonih o nevarnem oro\xc5\xbeju npr. v Novi Ju\xc5\xbeni Walesu so posebej ozna\xc4\x8dene kot prepovedano oro\xc5\xbeje. V Zdru\xc5\xbeenih dr\xc5\xbeavah Amerike so obte\xc5\xbeene rokavice nezakonite v zveznih dr\xc5\xbeavah Massachusetts in Kalifornija. V New Yorku obte\xc5\xbeene rokavice niso posebej ozna\xc4\x8dene kot nezakonito oro\xc5\xbeje. Vendar pa so lahko nezakoniti, \xc4\x8de jih imajo z namenom, da jih nezakonito uporabijo proti drugemu._NEWLINE_V Zdru\xc5\xbeenem kraljestvu so rokavice z zaklopkami pravno na voljo v prosti prodaji. Vendar je posedovanje na javnem mestu brez razumnega izgovora nezakonito._NEWLINE_V Republiki Irski so rokavice z obte\xc5\xbeenimi \xc4\x8dlenki razvr\xc5\xa1\xc4\x8dene kot napadalno oro\xc5\xbeje in so nezakonite za proizvodnjo, uvoz, prodajo ali najem.'